open-index/open-wikipedia-markdown huggingface dataset:
Līklīnijas kustība

**Līklīnijas kustība** ir kustība pa riņķa līniju, kuras trajektorija ir riņķa līnija. 

Pētot kustību pa riņķa līniju tiek pētīts ne tikai pārvietojuma vektors, bet arī **pagrieziena leņķis Δφ.** Ja pagrieziena leņķis ir mazs, izpildās nosacījums: **Δl ≈ Δs.**
 
Kustības pa riņķa līniju **leņķiskais ātrums ω** rāda, cik strauji mainās rādiusa pagrieziena leņķis.
Ērglis (zvaigznājs)

**Ērgļa** zvaigznājs bija zināms jau senajiem grieķu astronomiem. Spožākās zvaigznes Altaira vārds tulkojumā no arābu valodas nozīmē "lidojošais". Tādu vārdu zvaigznei deva arābu astronomi un rietumu pasaule to (tāpat kā daudzus citus zvaigžņu nosaukumus) aizguva un sāka lietot savās astronomu aprindās.

## Ārējās saites
Akihiko Hošide

**Akihiko Hošide** (星出 彰彦, Hoshide Akihiko; dzimis ) ir Japānas kosmonauts.

1999. gadā viņš tika izvēlēts *[[NASDA]]* (tagad *[[JAXA]]*) par kandidātu astronautu grupā.

Hošides pirmais kosmiskais lidojums notika 2008. gada jūnijā misijā *[[STS-124]]*, kuras laikā Starptautiskajā kosmosa stacijā tika nogādāta Japānas moduļa *[[Kibo (SKS)|Kibo]]* laboratorijas sekcija.

Otro kosmisko lidojumu Hošide veica 2012. gadā, ar kosmosa kuģi *[[Sojuz TMA-05M]]* dodoties uz SKS un esot SKS 32. ekspedīcijas un 33. ekspedīcijas bortinženierim.

Trešais Hošides lidojums kosmosā sākās 2021. gada 23. aprīlī ar kosmosa kuģi *[[SpaceX Crew-2]]*. Viņš bija SKS 65. ekspedīcijas komandieris un 66. ekspedīcijas lidojuma inženieris. 2021. gada 9. novembrī viņš atgriezās uz Zemes.

Kosmisko lidojumu kopsavilkums:

## Iziešanas atklātā kosmosā

## Ārējās saites
* NASA bio
* Spacefacts biography of Akihiko Hoshide
Eridāna

**Eridānas** zvaigznājs nosaukts Eridānas upes (mūsdienu Itālijas Po upe) vārdā. Zvaigznāja spožākā zvaigzne Ahernars izceļas ar to, ka tā ir viena no plakanākajām zvaigznēm — ekvatoriālais rādiuss ir par 50% lielāks nekā polārais rādiuss — tas izskaidrojams ar to, ka zvaigzne ļoti ātri griežas ap savu asi un tādēļ iegūst saplacinātu formu. Vēl viena zvaigzne — Eridānas Epsilons — ir populāra zinātniskās fantastikas mīļotāju vidū. Zvaigzne ir līdzīga Saulei un tā atrodas salīdzinoši tuvu Saules sistēmai un tāpēc bieži tiek izmantota fantastikas stāstos. Mūsdienās zināms, ka ap Eridānas Epsilonu riņķo viena, Jupiteram līdzīga milzu planēta.

## Ārējās saites
Džons Kokrofts

**Sers Džons Daglass Kokrofts** (; dzimis , miris ) - britu fiziķis. 1951. gada Nobela prēmijas fizikā laureāts par atoma kodola sašķelšanu 1932. gadā, kas radīja priekšnoteikumus atomenerģētikas un kodolieroču izstrādei.

Dzimis 1897. gadā dzirnavnieka ģimenē. No 1914. gada studēja matemātiku Mančestras Universitātē. Pirmā pasaules kara laikā dienēja artilērijā. Pēc kara studēja elektrotehniku Mančestras tehnoloģijas koledžā. 1924. gadā ieguva matemātikas grādu Kembridžas Universitātē, un sāka pētniecības darbu Ernesta Rezerforda vadibā.

1928. gadā kopā ar Ernestu Voltonu sāka pētījumus protona paātrināšanā. 1932. gadā, bombardējot litiju ar protoniem, viņiem izdevās sašķelt tā kodolus.

Sākoties Otrajam pasaules karam, Kokrofs strādāja pie radaru izstrādes. No 1944. gada strādāja Kanādas kodolprogrammā. 1946. gadā atgriezās Lielbritānijā un kļuva par britu atomenerģijas pētīšanas galvenā centra - Atomenerģijas pētīšanas uzņēmuma (*Atomic Energy Research Establishment*) direktoru.

## Atsauces

## Ārējās saites

* Džona Kokrofta biogrāfija Nobela prēmijas mājaslapā
Suns Funs un vējš

**"Suns Funs un vējš"** ir režisores Rozes Stiebras 1978. gadā uzņemta animācijas filma pēc Imanta Ziedoņa "Krāsaino pasaku" motīviem. Animācijas filmā skan komponista I.Zemzara mūzika, lomas ierunājis Edgars Liepiņš.

## Citāti
* "Suns Funs padomāja un izdomāja tikai to, ka vajag padomāt."
* "Pēc kā garšo?""Pēc suņa."

## Ārējās saites
* Animācijas filma portālā pasakas.net 
* Animācijas filma portālā youtube.com
* Ko īsti teica suns Funs?
Sudzuki

**Sudzuki** () ir izplatīts japāņu cilmes uzvārds. Cilvēki ar šo uzvārdu:

* Aguri Sudzuki (鈴木 亜久里; 1960) — japāņu autosportists;
* Daisuke Sudzuki (鈴木 大輔; 1990) — japāņu futbolists;
* Hideto Sudzuki (鈴木 秀人; 1974) — japāņu futbolists;
* Jasuo Sudzuki (鈴木 保男; 1913) — japāņu futbolists;
* Keita Sudzuki (鈴木 啓太; 1981) — japāņu futbolists;
* Masae Sudzuki (鈴木 政江; 1957) — japāņu futboliste;
* Masaharu Sudzuki (鈴木 正治; 1970) — japāņu futbolists;
* Masaharu Sudzuki (鈴木 正治; 1970) — japāņu futbolists;
* Mičio Sudzuki (鈴木 道雄; 1887-1982) — japāņu biznesmenis;
* Šigejoši Sudzuki (鈴木 重義; 1902—1971) — japāņu futbolists;
* Takajuki Sudzuki (鈴木 隆行; 1976) — japāņu futbolists;
* Tomoko Sudzuki (鈴木 智子; 1982) — japāņu futboliste.

## Skatīt arī
* Suzuki
Need for Speed II

**Need for Speed II** ir 1997. gada braukšanas videospēle, kuru izstrādāja Electronic Arts Canada un publicēja Electronic Arts. Šī spēle ir otrā Need For Speed sērijā un ir turpinājums spēlei The Need for Speed, kuru izdeva 1994. gadā. Sākot ar šo daļu, ir iespējams tūnēt mašīnas, bet līdz spēlei Need for Speed: Underground nav iespējams tūnēt mašīnas ārējo izskatu. Spēlē ietilpst dažas eksotiskās mašīnas un trases, kuras ir dažādās pasaules vietās.

## Mašīnas
Lielākā daļa mašīnu, kas bija pieejamas spēlē *Need for Speed II* bija eksotiskās, bet dažas bija koncepti (nevienu no tiem tā arī nekad neuztaisīja). Līdzīgi iepriekšējai spēlei The Need for Speed arī šeit mašīnas ir sadalītas trīs grupās *A*, *B*, *C*.

Spēlētājam ir arī iespēja braukt ar smagajām automašīnām, autobusiem un citām mašīnām, kā arī ar viensliežu vilcieniem, kastēm, NLO un pat ar dinozauriem, izmantojot kodus. Līdzīgas iespējas arī ir spēlēs Need for Speed III: Hot Pursuit un Need for Speed: Road Challange.

## Ārējās saites
* Spēles profils mājaslapā Gamespot
Zvejnieki

**Zvejnieki** var būt:

* zvejnieki - cilvēki, kuri zvejo zivis
* Zvejnieki - apdzīvota vieta Jaunsātu pagastā
* Zvejnieki - apdzīvota vieta Zvārdes pagastā
* Zvejnieki - kapulauks Latvijas teritorijā
Freedesktop.org

**freedesktop.org** ir iniciatīvas grupa, kas strādā pie operētājsistēmas POSIX dažādu grafisko saskarņu standartizācijas. Lai arī *de iure* tā nepārstāv standartus, tomēr lielākā daļa izstrādātāju seko tieši *freedesktop* rekomendācijām  .

## Atsauces

## Skatīt arī
* KDE
* GNOME
* Fluxbox
* E17
* KDE4

## Ārējās saites
* Freedesktop.org
Svētās Žannas d'Arkas baznīca

**Svētās Žannas d'Arkas baznīca** () ir Romas katoļu baznīca Francijas pilsētā Nicā, kura izceļas ar savu oriģinālo arhitektūru. Celta no 1926. gada līdz 1933. gadam *[[Art Deco]]* stilā. Baznīca ir veltīta svētajai Žannai d'Darkai.
Žanna d'Arka (nozīmju atdalīšana)

**[[Žanna d'Arka]]** ir Francijas nacionālā varone.

## Citas nozīmes

* Žanna d'Arka (1899. gada filma)
* Žanna d'Arka (1948. gada filma)
* Svētās Žannas d'Arkas baznīca
* Žanna D'arka Girubuntu (* Jeanne D'arc Girubuntu*; 1995) — Ruandas šosejas riteņbraucēja
X.Org

**X.Org** ir organizācija, kas izveidojusies 1999. gadā uz *The Open Group* pamatiem un kas nodarbojas ar X Windows System attīstības koordināciju, sākot no versijas X11R6.5.1 līdz 2004. gadam.

 X.Org un freedesktop.org izveidoja X.Org Foundation — X.Org fondu, kas turpina savu *X Windows System* izstrādi (ko nereti sauc par "*X.Org Server*" vai "*X.Org Foundation Open Source Public Implementation of X11*") arī pašlaik (2008.). Dalība X.Org fondā ir iespējama kā individuāli, tā arī korporatīvi ar ziedojumu palīdzību.

## Ārējās saites
* X.Org Vikipēdija
Ārs

**Ārs** ir viena no metriskās sistēmas atvasinātajām laukuma mērvienībām.

1 ārs ir vienāds ar:
* 0,0001 km<sup>2</sup>
* 100 m<sup>2</sup>
* 0,01 hektāru
Ufici

thumb|Ufici galerija

{
  "type": "ExternalData",
  "service": "geoshape",
  "ids": "Q51252"
}

**Ufici galerija** () ir viens no vecākajiem un slavenākajiem mākslas muzejiem pasaulē. Tā atrodas Florencē, Itālijā. Pili sāka celt Džordžio Vazāri 1560. gadā pēc Kozimo I de Mediči pasūtījuma. Tā bija domāta kā biroja telpas Florences maģistrātiem, no kā arī cēlies nosaukums. Celtniecību pēc Vazāri skicēm turpināja Alfonso Paridži un Bernardo Buontalenti, un tā tika pabeigta 1581. gadā. Iekšpagalms ir garš un šaurs, atvērts uz Arno upes pusi tā tālākajā galā ar dorisko orderi, kas artikulē iekšpagalmu, nenodalot to pilnībā, tāpēc arhitektūras vēsturnieki to dēvē par pirmo idealizēto ielas skatu Eiropā. Tieši ar Annas Marijas Lodovicas, pēdējās Mediči mantinieces gādību, Mediči kolekcija palikusi Ufici galerijā saskaņā ar *Patto di famiglia* līgumu. Sākot ar 16.gs. galerija bijusi atvērta īpašiem apmeklētājiem, bet no 1765. gada arī plašākai publikai.

Milzīgās kolekcijas dēļ daži tās mākslas darbi pagātnē tikuši pārvietoti uz citiem Florences muzejiem, piemēram, dažas slavenas statujas - uz Bardžello. Gadsimta sākumā tika aizsākts projekts muzeja izstādīšanas laukuma paplašināšanai līdz 2006. gadam no 6,000 līdz gandrīz 13,000 kvadrātmetriem, ļaujot publikai apskatīt tos daudzos mākslas darbus, kas parasti glabājas noliktavā.

1993. gadā *Via dei Georgfili* uzsprāga mašīnā ievietota bumba un sabojāja vairākas pils daļas, nogalinot piecus cilvēkus. Vislielākie bojājumi bija Niobes istabai, kuras klasiskās skulptūras un neoklasiskais interjers tika atjaunots, taču freskas ir neglābjami bojātas. Spridzinātāja identitāte netika noskaidrota, bet ir aizdomas, ka vainojama mafija.
Mūsdienās Ufici ir viena no vispopulārākajām tūristu atrakcijām Florencē. Tūrisma aktīvajā sezonā (jūlijā) rindā var nākties gaidīt pat piecām stundām. Apmeklētājiem, kas rezervē biļetes iepriekš, ir īsāks gaidīšanas laiks.

## Ārējās saites
Smilšu skulptūra

thumb|250px|Rūpīgi izstrādāta smilšu pils.

**Smilšu skulptūra** ir telpisks mākslas darbs no smiltīm un ūdens. Tā var būt veidota kā stājskulptūra, figurāla vai abstrakta skulptūra.
Parasti to veido profesionāli tēlnieki ar lielu pieredzi smilšu tēlniecībā. Smilšu skulptūras parasti veido smilšu skulptūru festivālos. Daudzviet pasaulē pludmalēs veido arī smilšu pilis, kas pašas par sevi nav pieskaitāmas skulptūrām. No tā arī radies nosaukums plaši pazīstamam terminam **smilšu pils**. Smilšu skulptūras visbiežāk tiek veidotas pludmalēs un tiek celtas, izmantojot tikai smiltis un ūdeni.

Smilšu pilis parasti veido bērni, lai spēlētos un uzjautrinātos, bet dažreiz arī pieaugušie rīko dažādus konkursus, kur tiek veidotas sarežģītas uzbūves smilšu pilis.
MON

**MON** var būt:
;mon
* Japānas heraldika (, *mon* - ģerbonis)

;Mon
* Vienradža zvaigznāja abreviatūra ()

;MON
* Mongolijas SOK kods
Ganimēds

**Ganimēds** var būt:

* Ganimēds — dievišķs varonis sengrieķu mitoloģijā;
* Ganimēds — Jupitera pavadonis;
* Ganimēds — Zemei tuvais asteroīds.
Igauņu alfabēts

**Igauņu alfabēts** tiek lietots igauņu valodas rakstībā. Tā pamatā ir latīņu alfabēts ar vācu valodas ietekmi. No vācu valodas pārņemti burti ar divpunktu diakritisko zīmi (umlauts) — Ä, Ö, Ü, kuri apzīmē skaņas [æ], [ø] un [y]. Atšķirībā no vācu valodas, tie tiek pilnībā uzskatīti par atsevišķiem burtiem. Alfabētā tie atrodas beigās un atbilstoši vārdi ar šiem sākumburtiem alfabētiskā secībā atrodas saraksta beigās. Valodnieks Johanes Āviks ieteica Ü nomainīt ar Y pēc somu valodas parauga, taču izmaiņas nepieņēma, paturot vienotu diakritisko zīmju sistēmu. Atšķirīgāks ir burts ar diakritisko zīmi tildi — Õ, kas sastopams arī lībiešu, veru un votu valodā. Šo burtu alfabētam 19. gadsimtā pievienoja Oto Vilhelms Mazings. Tāpat kā latviešu valodā, igauņu rakstībā ir arī burti Š un Ž, kuri sastopami tikai svešvārdos. Gotu rakstības laikos V vietā tika lietots W.

Pilns igauņu valodas alfabēts sastāv no 32 burtiem:
**[[A]], [[B]], ''[[C]]'', [[D]], [[E]], ''[[F]]'', [[G]], [[H]], [[I]], [[J]], [[K]], [[L]], [[M]], [[N]], [[O]], [[P]], ''[[Q]]'', [[R]], [[S]], ''[[Š]]'', ''[[Z]]'', ''[[Ž]]'', [[T]], [[U]], [[V]], ''[[W]]'', [[Õ]], [[Ä]], [[Ö]], [[Ü]], ''[[X]]'', ''[[Y]]***</big></center>

Slīprakstā apzīmēti tā sauktie "svešie burti", kas apzīmē aizgūtas skaņas igauņu valodā.
*F*, *Š*, *Z* un *Ž* sastopami tikai svešvārdos un personvārdos.
*C*, *Q*, *W*, *X* un *Y* nav igauņu valodas vārdu rakstībā, taču tiek izmantoti, lai pierakstītu cittautu īpašvārdus.

Dažkārt igauņu valodas alfabēts tiek pierakstīts bez "svešajiem burtiem", tad tas sastāv no 23 burtiem.:
<center><big>*'A, B, D, E, G, H, I, J, K, L, M, N, O, P, R, S, T, U, V, Õ, Ä, Ö, Ü'''

## Burtu izruna
Melnā pantera

thumb|300px|Bieži vien ar terminu "melnā pantera" apzīmē jebkuru lielo kaķu dzimtas pārstāvi, kuram ir melns kažoks. Šajā attēlā redzams melns jaguārs.

**Melnā pantera** ir melns (melānisks) kaķu dzimtas pārstāvis. Šāda suga patiesībā taksonomijā nepastāv. Bieži vien ar terminu *melnā pantera* apzīmē jebkuras lielo kaķu sugas pārstāvi, kuram ir melns kažoks. Saistībā ar ģeogrāfiskām, vēsturiskām un kulturālām atšķirībām melnās panteras vārda izveide un tās klasifikācija ir iedalāma trīs variācijās:
* visplašāk ir pieņemts, ka melnā pantera ir tie leopardi un jaguāri, kuriem ir melns kažoks;
* pūristiskais uzskats ir tāds, ka melnā pantera ir tikai plankumainā leoparda melāniskā versija;
* kriptozooloģiskā definīcija apgalvo, ka melnā pantera ir jebkurš no lielajiem kaķiem, kuram ir melns kažoks, t.i., termins tiek attiecināts ne tikai uz jau pieminētajiem leopardiem un jaguāriem, bet arī uz kuguāriem, pumām, tīģeriem, lūšiem, ūdrkaķiem un pat uz pirmsvēsturiskajiem priekštečiem — alu lauvām.

## Atsauces un piezīmes
Galds (zvaigznājs)

**Galds** ir visblāvākais zvaigznājs pie debesīm — zvaigznāja spožākās zvaigznes zvaigžņlielums ir tikai 5. Zvaigznājam vārdu devis Nikolā Lakaijs, kurš savus pirmos debesu novērojumus veica no Galda kalna Dienvidāfrikā. Lai gan zvaigznājā nav spožu zvaigžņu, tajā atrodas daļa Lielā Magelāna mākoņa.

## Ārējās saites
Gleznotājs (zvaigznājs)

**Gleznotājs** ir salīdzinoši blāvs dienvidu puslodes zvaigznājs. To aprakstīja Nikolā Lakaijs 17. gadsimtā. Pēdējos gados interesi izraisījusi Gleznotāja Betas zvaigzne — to apņem ar oglekli bagātu putekļu disks.

## Ārējās saites
Progress M-64

**Progress M-64** () bija automātisks kravas kosmosa kuģis kravu nogādāšanai uz Starptautisko kosmosa staciju (SKS). Tas bija pirmais *Progress* ar ciparu vadības sistēmu.

## Krava
Kuģa hermētiskajā kravas nodalījumā uz staciju tika nogādāti: skafandrs "Sokol KV-2" (*Сокол КВ-2*), iekārtas zinātniskajiem eksperimentiem, konteineri ar pārtiku un ūdeni, izlietojamie materiāli, personīgo lietu sūtījumi SKS-17 apkalpei. Bez tam uz SKS tika nosūtīti 60 vīngliemeži, kuriem uz zemes bija nogrieztas pa vienai ūsai ar aci. Ar tiem tika veikti eksperimenti, lai izpētītu acs ābola un līdzsvara orgānu reģenerācijas funkcijas bezsvara stāvoklī. Gliemeži atgriezīsies uz Zemi kosmosa kuģī Sojuz TMA-12 2008. gada novembrī. Kopējā kravas masa bija 2400 kg.

## Lidojuma gaita
Palaišana notika no Baikonuras kosmodroma  20:22:56 UTC ( 00:22:56 pēc Maskavas laika) ar nesējraķeti Sojuz-U.

Saslēgšanās ar SKS notika  21:39:20 UTC pie moduļa Zarja. Pēc divām stundām apkalpe atvēra lūkas un sāka izkraut transportkuģi.

 19:46:39 UTC Progress M-64 atvienojās no stacijas. Vairāk kā nedēļu kosmosa kuģis veica autonomu lidojumu, kura laikā tika veikti tehniski eksperimenti programmas "Plazma-Progress" ietvaros. Tika pētīta kosmiskā kuģa raķešdzinēju radītās plazmas raksturlielumi: blīvumu, izmērus, atstarošanās īpašības. Rezultātus fiksēja ar speciālu Irkutskā izvietotu radaru uz zemes. "Plazma-Progress" eksperimenti tika veikti arī kravas kuģu Progress M-60 un Progress M-62 lidojuma beigās.

Atbrīvotajā kravas kuģa vietā pie Zarja moduļa paredzēts pievienot kosmosa kuģi Sojuz TMA-13, kurš stacijā ieradīsies .

 20:47 UTC tika iedarbināti Progress M-64 bremzēšanas dzinēji un sākās noiešana no orbītas. Aptuveni 21:33:19 UTC kosmiskā aparāta nesadegušās daļas iekrita Klusajā okeānā vairākus tūkstošus kilometru uz austrumiem no Jaunzēlandes pilsētas Velingtonas ().

## Atsauces
Fēnikss (zvaigznājs)

**Fēnikss** ir mazs dienvidu puslodes zvaigznājs, kuru 16. gadsimta beigās aprakstīja divi nīderlandiešu navigatori Pīters Kaizers (*Pieter Dirkszoon Keyser*) un Frederiks de Houtmans (*Frederick de Houtman*). Tikai divas Fēniksa zvaigznes ir spožākas par 5. zvaigžņlielumu.

## Ārējās saites
Zabriskipoints

thumb|300px|Saullēkts Zabriskipointā.
**Zabriskipoints** () ir daļa no Amargosas grēdas, kas atrodas Nāves ielejas nacionālajā parkā, ASV Kalifornijas štatā, netālu no robežas ar Nevadu. Šis vieta ir slavena ar skaistām ainavām, kuras laika gaidā ir radījusi erozija. Tā ir veidojusies no Furneiskrīka ezera nogulumiežiem, kad tas izžuva pirms 5 miljoniem gadu — ilgi pirms radās Nāves ieleja. Šai vietai nosaukums ir dots par godu Kristianam Brevortam Zabriskim (*Christian Brevoort Zabriskie*). Viņš 20. gadsimta sākumā bija *[[Pacific Coast Borax Company]]* viceprezidents un ģenerāldirektors. Šī kompānija Nāves ielejā nodarbojās ar boraka ieguvi.
Zabriskie Point

***Zabriskie Point*** var būt:

* Zabriskipoints (*Zabriskie Point*) — apvidus Kalifornijā
* *[[Zabriski Point (filma)|Zabriski Point]]* — kinorežisora Mikelandželo Antonioni 1970. gada filma
* *[[Zabriski Point (albums)|Zabriski Point]]* — 1970. gadā izdots albums ar šīs filmas mūziku
Need for Speed III: Hot Pursuit

**Need for Speed III: Hot Pursuit** ir 1998. gada braukšanas videospēle, kuru izstrādāja Electronic Arts Canada un publicēja Electronic Arts. Tā ir trešā spēle Need for Speed sērijā, un tajā atgriežas policija. Hot Pursuit, tāpat kā iepriekšējās sērijas spēles, ir fokusēts uz braukšanu ar eksotiskām mašīnām, tomēr visas spēles trases atrodas Ziemeļamerikā. Tagad policijai ir vairākas taktikas kā apstādināt spēlētāju un pretiniekus.
## Mašīnas
Kā jau ieprekšējās *Need for Speed* daļās visas mašīnas ir sadalītas trīs klasēs "A", "B", "C". Spēlē ir luksus sporta mašīnu modeļi no legālām mašīnām līdz sacensūbu modeļiem. Kamēr spēle ir mašīnas kā Ferrari un Mercedes ir arī pašu Electronic Arts dizainēta mašīna El Niño kas ir pieejama kā bonus mašīna. Interesanti ir tas ka mašīna nav pieejama policijas pakaļdzīšanās modā. Spēlē ir trīs dažādas policijas mašīnas kas ir bāzētas uz spēlē eksistējošām mašīnām.

### A klase
* Alfa Romeo Italdesign Scighera *
* Ferrari 550 Maranello
* El Nino (bonusa mašīna)
* Jaguar XJR-15 (bonusa mašīna)
* Lamborghini Diablo SV
* Mercedes-Benz CLK-GTR (bonusa mašīna)

### B klase
* Chevrolet Corvette C5
* Ferrari F355 F1 Spider
* Lamborghini Countach
* BMW Italdesign Nazca C2 **

### C klase

* Aston Martin DB7 *
* Jaguar XK8 *
* Mercedes-Benz SL-600 *

### Policijas
* Chevrolet Corvette C5 ***
* Lamborghini Diablo SV ***
* El Nino ***

### Pieejamas austrāliešu versijā
* Ford Falcon GT
* HSV GTS

### Piezīmes
Tikai PC versijā
Tikai PSX versijā
Var braukt tikai PC versijā

## Ārējās saites
* Spēles profils GameSpot mājaslapā
Sidnejas operteātris

**Sidnejas teātris** atrodas Austrālijas pilsētā Sidnejā, Jaundienvidvelsas štatā.  Sidnejas teātris tika iekļauts UNESCO Pasaules mantojuma objektu sarakstā. Sidnejas operteātris ir klāts ar nelielām glazētām keramikas flīzītēm. Tā visa caurausta ar metāla trosēm, kas satur konstrukciju kopā. Ēka celta īsi pēc Otrā pasaules kara, pabeigta 1973. gadā.

## Atsauces un piezīmes

## Ārējās saites
Eiropas reģionālo vai mazākumtautību valodu harta

thumb|300px|Hartas dalībvalstis tumši zaļajā krāsā, hartu parakstījušās valstis gaiši zaļajā krāsā, Eiropas Padomē neietilpstošas valstis pelēkajā krāsā

**Eiropas reģionālo vai mazākumtautību valodu harta** ir 1992. gadā parakstītā un 1998. gadā spēkā stājusies Eiropas Padomes konvencija, kuru ratificēja 23 valstis. Hartas dalībvalstīm jāuzņemas vismaz 35 no 98 Hartā paredzētām saistībām; reizi trijos gados tās iesniedz EP ziņojumus par hartas izpildi, kurus izvērtē Ekspertu komiteja; uz šo vērtējumu Ministru komiteja sniedz valstīm rekomendācijas. Hartas ratifikāciju visām EP dalībvalstīm rekomendēja Eiropas Komisija pret rasismu un neiecietību. Latvijai ECRI rekomendēja ratificēt Hartu 2001. un 2007. ("cik drīz vien iespējams") gados. 2007. g. ECRI ziņojuma sagatavošanās laikā Latvijas institūcijas paziņojušas, ka uzskata par neiespējamu šā dokumenta ratificēšanu tuvākajā laikā.

## Atsauces

## Ārējās saites
* EP mājaslapa par Hartu, angliski un franciski
** Eiropas Padomes buklets par Hartu
* Hartas teksts
Need for Speed: Road Challenge

**Need for Speed: High Stakes**, Eiropā zināma kā **Need for Speed: Road Challenge**, ir 1999. gada braukšanas videospēle, kuru izstrādāja Electronic Arts Canada un publicēja Electronic Arts. Tā ir daļa no Need For Speed sērijas. Spēlētājam ir iespēja braukt ar eksotiskām mašīnām. Trases atrodas Centrāleiropā un Ziemeļamerikā. Spēlē ir seši dažādi sacensību veidi - karjera, High Stakes, Hot Pursuit, klasiskā, bēgšana un laika slazds.

## Mašīnas
thumb|left|250px|Spēlētājs brauc ar Mercedes automašīnu
Road Challenge ietilpst eksistējošas sporta mašīnas, kā arī trīs bonusa mašīnas, kuras ir PC versijā un ir līdzīgas El Nino no Need for Speed III: Hot Pursuit. PlayStation versijā trīs bonusa mašīnas - Phantom, Titan, La Nino, kā arī policijas helikopters, kuru nevar izmantot policijas pakaļdzīšanās laikā PlayStation versijā. Road Challenge, atšķirībā no iepriekšējām sērijas spēlēm, mašīnas nav sakārtotas "A", "B" un "C" klasē. Kategorijas pēc kā mašīnas ir sakārtotas ir: AAA (sacensību auto), AA (superauto), A (sporta auto) un B (rodsteri). AAA ir visātrākās un B ir vislēnākās.

## Ārējās saites
* Spēles profils GameSpot mājaslapā
Fēnikss

[thumb|right|150px|Vairogs ar Fēniksa [Heraldika|heraldiku]]
**Fēnikss** (, *phoínix*) ir mitoloģisks putns, kurš sadegot ir spējīgs atdzimt no pelniem. Leģenda vēsta, ka fēnikss dzimst līdz ar saullēktu un mirst līdz ar saulrietu. Fēnikss vēlāk tika pieņemts kā Agrās kristietības simbols. Saskaņā ar leģendām, Fēnikss varētu dzīvot vairāk nekā 1400 gadus pirms atdzimšanas.

Saskaņā ar vēsturiskajiem ierakstiem, Fēnikss varētu simbolizēt ilgu mūžu, "atjaunošanos, kā arī sauli, laiku, impēriju, ziedošanu, augšāmcelšanos, dzīvi debesu paradīzē, Kristus, Mariju un dažādus kristīgo dzīves aspektus".

## Atsauces
Fēnikss (nozīmju atdalīšana)

**Fēnikss** var būt:
* Fēnikss — mitoloģisks putns
* Fēnikss — zvaigznājs
* Jūrmalas Sports/Fēnikss — Latvijas basketbola klubs no Jūrmalas
* Fēnikss (Phoenix) — Rīgas vagonbūves rūpnīcas sākotnējais nosaukums
* Fēnikss — Latvijas smagā metāla grupa
* Fenikss — azartspēļu ķēžu zīmols Latvijā (pieder Alfor grupai) 

## Skatīt arī
* Phoenix
Need for Speed: Porsche 2000

**Need for Speed: Porsche Unleashed** (**Need for Speed: 2000** Eiropā; **Need for Speed: Porsche** Vācijā un Latīņamerikā) ir braukšanas videospēle, kuru izstrādāja Electronic Arts Canada un izdeva Electronic Arts. Tā ir daļa no Need for Speed sērijas. Atšķirībā no iepriekšējām NFS daļām šajā spēlē var braukt tikai ar Porsche automašīnām, kuras ir izlaistas no 1950. līdz 2000. gadam.

## Ārējās saites
* Spēles profils GameSpot mājaslapā
Need for Speed: Hot Pursuit 2

**Need for Speed: Hot Pursuit 2** ir 2002. gada braukšanas videospēle, kas ir pirmā spēle Need For Speed sērijā, kuru izstrādā EA Black Box (firma izveidota pēc Black Box Games nopirkšanas) un pirmā Need for Speed spēle sestās paaudzes konsolēm. 2003. gadā spēle tika apbalvota kā labākā sacensību spēle konsolēm. Spēlē ir 33 mašīnas, no kurām 10 ir policijas mašīnas. Spēlē arī ir 15 trases. Spēle kalpo kā turpinājums spēlei Need for Speed III: Hot Pursuit.

## Ārējās saites
* Oficiālā mājaslapa
Greblis

**Greblis** ir blāvs dienvidu puslodes zvaigznājs, kurā ir tikai 21 ar neapbruņotu aci redzama zvaigzne. Spožākās zvaigznes — Grebļa Alfas — zvaigžņlielums ir 4,45. Citi šajā zvaigznājā esošie objekti nav redzami pat mazā teleskopā.

## Ārējās saites
Gulbis (zvaigznājs)

**Gulbja** zvaigznājs bija zināms jau sengrieķu astronomiem. Tā formas dēļ tas ieguva putna nosaukumu. Krusta formas dēļ tas dažreiz tiek dēvēts arī par Ziemeļu krustu (pretēji Dienvidu Krustam).

## Ārējās saites
Hameleons (zvaigznājs)

**Hameleons** ir mazs dienvidu puslodes zvaigznājs. Tas ir viens no 12 zvaigznājiem, kuru 16. gadsimta beigās aprakstīja divi nīderlandiešu navigatori Pīters Kaizers (*Pieter Dirkszoon Keyser*) un Frederiks de Houtmans (*Frederick de Houtman*).

## Ārējās saites
Herkuless (zvaigznājs)

**Herkuless** ir zvaigznājs, kas nosaukts romiešu mitoloģijas varoņa Herkulesa vārdā (pārņemts no sengrieķu varoņa Hērakla, kurš paveica 12 varoņdarbus). Herkulesu kā vienu no 48 zvaigznājiem 2. gadsimtā savā astronomijas traktātā bija atzīmējis Ptolemajs. Tas ir piektais lielākais no 88 mūsdienu zvaigznājiem.

Zvaigznājs robežojas ar Pūķa, Vēršu Dzinēja, Ziemeļu Vainaga, Čūskas, Čūskneša, Ērgļa, Bultas, Lapsiņas un Liras zvaigznāju.

Herkulesa zvaigznājā atrodas apekss — punkts, kura virzienā riņķojot ap galaktiku, telpā pārvietojas Saules sistēma.

## Atsauces


## Ārējās saites
Mērķi Jautājumi Metrikas

Viktors Basili ir izveidojis Mērķu Jautājumu Metriku (MJM) () kvalitātes noteikšanas metodi.

MJM definē mērījumu modeļus trīs līmeņos:
;Konceptuālais līmenis (Mērķis) : Priekšmetam mērķis ir veidots ņemot vērā dažādus iemeslus, skatoties no dažādiem skatu punktiem un kvalitātes moduli/sistēmu.
;Darbināšanas līmenis (Jautājumi) : Jautājumu kopa tiek lietota, lai definētu problēmas, un balstoties uz tām fokusētos uz specifiskiem mērķiem.
;Kvantitatīvs līmenis (Metrika) : Metriku kopa balstīta uz moduļiem ir saistīta ar katru jautājumu, kā atbilde, lai šo atbildi varētu izmērīt.

MJM var iedalīt sešu soļu procesos, kur pirmie trīs soļi — izmantojot biznesa mērķus nonākt pie pareizām metrikām — un pēdējie trīs — apkopot mērījumu datus un efektīvi izmantot to rezultātus, lai veiktu secinājumus un uzlabojumus.
Basili sešus soļus apraksta šādi:
# Definēt uzņēmuma, nodaļas un projekta biznesa mērķus un sasaistīt izmērāmos mērķus ar produktivitāti un kvalitāti. 
# Izveidot jautājumus, kas apraksta nospraustos mērķus pēc iespējas precīzāk un pēc iespējas dažādākos veidos.
# Precizēt mērījumus nepieciešams, lai atbildētu uz uzdotajiem jautājumiem un izsekotu procesu un produkta atbilstību nospraustajiem mērķiem.
# Izstrādāt mehānismus kā uzkrāt datus.
# Uzkrāt, pārbaudīt un analizēt datus reālā laikā projektā paredzot laiku labošanai.
# Analizēt datus gan izmantojot dažādas metodes, gan salīdzinot ar iepriekš nospraustajiem mērķiem un izveidot rekomendācijas projekta uzlabošanai nākotnē.

## Atsauces

* Basili, Victor R. 'Using Measurement to Build Core Competencies in Software'. Seminar sponsored by Data and Analysis Center for Software, 2005.

## Ārējās saites
V. Basili, G. Caldiera, and H.D. Rombach, The Goal Question Metric Approach, Encyclopedia of Software Engineering, pp. 528-532, John Wiley & Sons, Inc., 1994.
BiteFight

***BiteFight*** ir  izlaista MMORPG par karu starp vilkačiem un vampīriem.

## Spēlēšana

Spēlēšana ir nelineāra un spēlētājam ir daudzas iespējas. Sākumā viņam jāizvēlas vilkača vai vampīra rase. Tām nav būtisku atšķirību. Tad spēlētājs var krāt naudu, trenēties dodoties medībās, klaiņot pa pilsētu, cīnīties ar pretējās rases pārstāvjiem, cīnīties ar dēmoniem, vai strādāt kapsētā.

## Ārējās saites
* BiteFight
OpenGraphics

***The Open Graphics Project*** mērķis ir izveidot atvērtā pirmkoda aparatūru, atvērto arhitektūru un standartus videokartei, kas pamatā domāta brīvās un atvērtā pirmkoda programmatūras sistēmām. Projektu veido divi posmi:

* pārprogrammējamas shēmas plates prototipa radīšana,
* pilnvērtīgas un konkurētspējīgas videokartes piedāvāšana gala lietotājiem.

## OGD1
Pirmo pasaulē atvērtā pirmkoda aparatūras videokarti OGP prezentēja 2007. gada novembrī, piedāvājot to kā testējamu shēmas plati par 1500$. Ar kartes ražošanu nodarbosies *Traversal Technologies*. OGD1 tehniskā specifikācija: PCI-X saskarne, divas DVI-I ligzdas, kas atbalsta 2560x1600 izšķirtspējas režīmu, veiktspēja ATI Radeon 7000 līmenī. No 20. maija OGD1 ir pieejams iepriekšpasūtināšanā par cenu 1500$. Kolīdz būs iepriekšpasūtinātas 100 OGD1 kartes, tiks uzsākta rūpnieciskā ražošana.

## OGC1
Neskatoties uz to, ka OGD1 ir piedāvāts iepriekšpasūtināšanā testētājiem un izstrādātājiem, OGP jau plāno nākamo karti - OGC1 ar OpenGL 1.3 atbalstu un citiem jaunievedumiem. 

## Skatīt arī
* *[[Linux]]*
* *[[Project VGA]]*

## Atsauces

## Ārējās saites
* ''Opengraphics'' Vikipēdija
Jaunava (zvaigznājs)

**Jaunava** ir otrs lielākais zvaigznājs. Tas ir arī zodiaka zvaigznājs, kuru viegli atrast blakus Lauvas zvaigznājam. Zvaigznājā atrodamas daudzas galaktikas — Jaunavas galaktiku kopa.

## Ārējās saites
Kasiopeja

**Kasiopeja** ir ziemeļu puslodes zvaigznājs. Zvaigznājs guvis savu nosaukumu no mitoloģiskās karalienes Kasiopejas. Sengrieķu mīts stāsta, ka Kasiopeja salielījusies jūras nimfām, ka ir skaistāka par tām. Jūras valdnieks Poseidons par to sadusmojies un uzsūtijis Etiopijas zemei briesmīgu pūķi. Lai glābtu valsti, jūras briesmonim bija jāziedo Kasiopejas un Cefeja meita Andromeda. Viņu izglāba varonis Persejs, kurš devās mājup no gorgonas Medūzas mājvietas (viņš bija Medūzu nogalinājis).

Ja Sauli novērotu no Saulei tuvākās zvaigznes — Centaura Alfas, tad Saule atrastos tieši Kasiopejas zvaigznājā.

Kasiopeja ir Latvijā nenorietošs zvaigznājs. Kasiopejas piecas spožākās zvaigznes veido viegli atpazīstamu figūru burta W veidā. Caur zvaigznāju iet Piena ceļš, kurā ir daudz sīku zvaigžņu, zvaigžņu kopu, miglāju.

1572. gada novembrī netālu no Kasiopejas k zvaigznes uzliesmoja cita ļoti spilgta zvaigzne. Tā bijusi tik spoža, ka to varējuši redzēt pat dienā ar neapbruņotu aci. Pēc mēneša, decembrī, zvaigznes spožums sāka samazināties un pēc gada tā kļuva tikko saskatāma. Vēl pēc kāda laika zvaigzne pavisam pazuda. Mūsdienās šajā vietā atrodas vājš kosmiskā starojuma avots.

Spožākās zvaigznes:

* **a** (alfa) — **Šedirs**: oranža milzu zvaigzne.

* **b** (beta) — **Kafs**: dzeltenbalta milzu vai zemmilzu zvaigzne. Tulkojumā no arābu valodas Kaff' al Hadib — roka, kas nokrāsota ar hennu (sarkana krāsa).

## Ārējās saites
Kauss (zvaigznājs)

**Kauss** (, saīsinājums: **Crt**) ir salīdzinoši neliels un blāvs zvaigznājs debess sfērā, kas pieder pie klasiskajiem debess zzvaigznājiem un ir pazīstams jau kopš antīkās astronomijas laikiem. Tā nosaukums cēlies no latīņu vārda *crater*, kas nozīmē “kauss” vai “trauks”, un zvaigznāja forma tradicionāli tiek attēlota kā kauss jeb biķeris, simbolizējot dieva Apollona kausu. Lai gan Kauss neizceļas ar ļoti spožām zvaigznēm, tam ir skaidri atpazīstama forma un stabila vieta gan vēsturiskajās, gan mūsdienu debesu kartēs. Debess sfērā Kauss atrodas dienvidu debess puslodē, tuvu debess ekvatoram. Zvaigznājs ir cieši saistīts ar Hidras zvaigznāju, uz kuras “muguras” tas it kā balstās, un robežojas arī ar Kraukli, Jaunavu, Lauvu un Sekstantu.

Kauss ir novērojams no +65° līdz −90°. Dienvidu puslodē un tropu reģionos tas paceļas augstu virs horizonta un ir labi saskatāms, savukārt Ziemeļu puslodē zvaigznājs redzams zemāk virs dienvidu horizonta un vislabāk novērojams pavasara vakaros (aprīlī). Tālākos ziemeļu platuma grādos Kausa redzamība ir ierobežota vai tas var nebūt redzams vispār. Starptautiskajā zvaigznāju sistēmā Kauss ir viens no 88 oficiāli atzītajiem zvaigznājiem, kuru robežas 20. gadsimtā standartizēja Starptautiskā Astronomijas savienība. Tam ir precīzi noteiktas debess koordinātu robežas, kas definē Kausu kā konkrētu debesu apgabalu, nevis tikai simbolisku “zvaigžņu zīmējumu”, un tas ieņem stabilu vietu mūsdienu astronomijā gan kā vēsturisks, gan praktiski lietots debess reģions.

## Ārējās saites
Ķirzaka (zvaigznājs)

**Ķirzakas** zvaigznāju ieviesa astronoms Jans Hevēlijs. Zvaigznājam nav spožu zvaigžņu vai kādu citu ievērojamu objektu un šo iemeslu dēļ to ir salīdzinoši grūti atrast. 

## Ārējās saites
Kompass (zvaigznājs)

**Kompass** (, vēsturiski arī *Pyxis Nautica*; IAU saīsinājums: **Pyx**) ir neliels un samērā blāvs zvaigznājs Dienvidu debess puslodē, kas attēlo jūrnieku (magnētisko) kompasu. Tas tika ieviests jauno laiku periodā, atspoguļojot 17.–18. gadsimtam raksturīgo tendenci zvaigznājus nosaukt zinātnes, navigācijas un tehnisko instrumentu vārdos. Zvaigznāju 18. gadsimtā ieviesa franču astronoms Nikolā Luijs de Lakajs (*Nicolas-Louis de Lacaille*). Sākotnēji viņš to aprakstīja franču valodā kā *la Boussole*, bet vēlāk nosaukumu latinizēja kā *Pyxis* (*Pyxis Nautica*). Latīniskais nosaukums *pyxis* nozīmē “kaste” vai “navigācijas instruments”, kas semantiski saistīts ar kompasa jēdzienu. Lielākajā daļā valodu nosaukums saglabā tiešu saikni ar navigācijas instrumentu, uzsverot zvaigznāja simbolisko nozīmi jūrasbraukšanas un ģeogrāfisko atklājumu laikmetā.

Mūsdienu astronomijā Kompass ir viens no 88 Starptautiskās Astronomijas savienības (IAU) oficiāli atzītajiem zvaigznājiem. IAU 1922. gadā ieviesa standartizētos trīsburtu saīsinājumus (Kompasam — *Pyx*), bet 1930. gadā beļģu astronoms Ežēns Delports noteica precīzas zvaigznāju robežas, nodrošinot, ka katrs debess punkts pieder tikai vienam zvaigznājam. Kompass atrodas Dienvidu debess puslodē pie Piena Ceļa joslas malas un robežojas ar Hidru, Pūpi, Burām un Sūkni. Kompasa zvaigznājā nav ļoti spožu zvaigžņu, tādēļ tas nav viegli saskatāms ar neapbruņotu aci, tomēr tas ir skaidri identificējams astronomiskajās kartēs. Lai gan zvaigznājs nav bagāts ar plaši pazīstamiem vai īpaši spilgtiem debess objektiem, tas ieņem stabilu vietu mūsdienu zvaigznāju sistēmā un tiek izmantots debess koordinātu noteikšanā profesionālajā astronomijā.

## Ārējās saites
Hidra (zvaigznājs)

**Hidra** ir lielākais zvaigznājs, taču tajā ir tikai viena spoža zvaigzne — Alfards. Hidras zvaigznājā atrodamas arī dažas galaktikas: M83, M68 un M48. M48 ietilpst aptuveni 80 zvaigznes, redzamais spožums ir 8, attālums no Zemes ir 2000 gaismas gadi. M68 ir lodveida galaktika. Tajā ir daudz maiņzvaigžņu (aptuveni 42). Attālums no Zemes ir 32 000 gaismas gadu. Redzamais spožums ir 7,8. M83 ir spirālveida galaktika. Attālums no Zemes ir 15 000 000 gaismas gadu. Redzamais spožums ir 7,6.

## Ārējās saites
Konstitucionālā monarhija

**Konstitucionālā monarhija** ir monarhijas veids, valsts pārvaldes forma, kad monarha varu ierobežo konstitūcija. Monarhs darbojas kā bezpartejisks valsts vadītājs saskaņā ar konstitūciju. Lai gan lielākajai daļai monarhu var būt formāla vara un valdība darbojas monarha vārdā, monarhs vairs personīgi nenosaka valsts politiku un neizvēlas valdības vadītāju.

Daudzi konstitucionālie monarhi joprojām saglabā ievērojamu varu vai politisko ietekmi, piemēram, izmantojot noteiktas rezerves pilnvaras, kam arī var būt svarīga politiska loma. Divas konstitucionālās monarhijas — Malaizija un Kambodža ir valstis, kurās valdnieku periodiski ievēl neliela vēlētāju kolēģija.

## Konstitucionālās monarhijas veidi

* Parlamentārā monarhija
** Monarham ir galvenokārt reprezentatīvas un ceremoniālas funkcijas.
** Politiskā vara pieder parlamentam un valdībai (premjerministram).
** Monarhs "valda, bet nepārvalda".

Piemēri: Lielbritānija, Zviedrija, Norvēģija, Dānija, Nīderlande, Beļģija, Japāna, Spānija.

* Duālā monarhija (arī – ierobežotā monarhija ar spēcīgu valdnieku)
** Vara dalīta starp monarhu un parlamentu.
** Monarham ir nozīmīgas izpildvaras tiesības (piemēram, tiesības atlaist parlamentu, ietekmēt valdības sastāvu, veto likumdošanā).
** Šis veids bieži kalpo kā pārejas forma starp absolūto un parlamentāro monarhiju.

Piemēri (vēsturiski un mūsdienās): Jordānija, Maroka, Kuveita, Taizeme (ar periodiskām politiskām svārstībām).

* Konstitucionālā monarhija ar autoritāriskiem elementiem
** Oficiāli pastāv konstitūcija un parlaments, bet monarha vara ir ļoti plaša, bieži dominējoša.
** Reālajā politikā monarhs kontrolē valdību un politiskos procesus.

Piemēri: Saūda Arābija un Omāna dažkārt tiek pieskaitītas šim tipam, lai gan formāli biežāk tās uzskata par absolūtām monarhijām.

## Ārējās saites
Krāsns (zvaigznājs)

**Krāsns** ir dienvidu puslodes zvaigznājs, kuru aprakstīja Nikolā Lakals. Zvaigznājs simbolizē degli, uz kura ķīmiķi karsē ķimikālijas. 

## Ārējās saites
Krauklis (zvaigznājs)

**Krauklis** ir viens no klasiskajiem (senajiem grieķiem zināmajiem) zvaigznājiem. Zvaigznājs nosaukts par godu dieva Apolona kalpam — krauklim.
 
## Ārējās saites
Pūpe (zvaigznājs)

**Pūpes** zvaigznājs (arī **Kuģa gals**) ir lielākā Argonautu kuģa *(Argo Navis)* daļa, kas radās pēc zvaigznāja sadalīšanas sastāvdaļās. Zvaigznājā atrodami vairāki kosmiski objekti, jo tajā atrodas Piena Ceļš.

## Ārējās saites
Kuģa Ķīlis

**Kuģa Ķīlis** (latīņu: *Carina*) ir dienvidu puslodes zvaigznājs. Tas ir kādreizējā zvaigznāja — Argonautu Kuģa — daļa, kas izveidots pēc šī zvaigznāja sadalīšanas sastāvdaļās. Šajā zvaigznājā atrodas otra spožākā (pēc Sīriusa) zvaigzne — Kanopuss. Kanopuss būtu spožākā zvaigzne, skatoties no  daudzām citām tam tuvu esošām zvaigznēm. Pirms tika noteikts attālums līdz šai zvaigznei (apmēram 310 gaismas gadi), tā tika uzskatīta par spožāko novēroto zvaigzni. Reāli Kanopuss ir daudz spožāks par Sīriusu, taču dēļ tā, ka Sīriuss atrodas daudz tuvāk (8 gaismas gadi), tas ir spožāks pie debesīm.

## Ārējās saites
Lūznavas pagasts

**Lūznavas pagasts** ir Rēzeknes novada teritoriāla vienība tā dienvidu daļā. Robežojas ziemeļos ar Ozolaines pagastu, austrumos ar Čornajas pagastu, dienvidos ar Mākoņkalna un Maltas pagastiem, rietumos ar Silmalas pagastu. Pagasta centrs atrodas Lūznavā.

## Daba
Daļa pagasta teritorijas ietilpst Rāznas nacionālajā parkā.

### Hidrogrāfija
#### Ezeri
Pagasta teritorijā ir desmit ezeri:

Dupānu ezers, Harčenku ezers, Kiuleņu ezers, Rāznas ezers, Rubčinskas ezers, Serpovkas ezers, Špogu ezers, Ūzulišķu ezers,Viertiukšņa ezers, Zosnas ezers.

#### Upes
Pagasta teritorijā ir trīs upes:

Kozupe, Malta, Viertiukšne.

## Vēsture
Pagastā agrāk atradās Laizēnu muiža, Lūznavas *(Dlužņevas, Glužņevas)* nosaukums cēlies no tās īpašnieku brāļu Dlužņevsku vārda. 1870. gados viņi pārdeva savus īpašumus ģenerālim Staņislavam Kerbedzim, pēc kura projekta esot uzcelta Lūznavas muiža (1905-1911) un izveidots parks.

1945. gadā Rēzeknes apriņķa Maltas pagastā izveidoja Špēļu ciema padomi. **Špēļu ciems** ietilpis Maltas (1949-1959) un Rēzeknes (pēc 1959. gada) rajonos. 1954. gadā Špēļu ciemam pievienoja likvidēto Vertukšņas ciemu, 1960. gadā padomju saimniecības "Malta" un sanatorijas "Rāzna" teritorijas pievienoja Maltas strādnieku ciematam, 1965. gadā Špēļu ciemam pievienoja daļu no Maltas lauku teritorijas, 1971. gadā — daļu likvidētā Bumbišķu ciema un Zosnas ciema padomju saimniecības "Malta" teritoriju. 1989. gadā Špēļu ciemu pārdēvēja par **Lūznavas ciemu**. 1990. gadā ciemu reorganizēja par pagastu. 2009. gadā Lūznavas pagastu kā administratīvo teritoriju iekļāvas Rēzeknes novadā.

### Kultūras pieminekļi
Pagasta teritorijā ir septiņi valsts nozīmes un septiņi vietējās nozīmes kultūras pieminekļi.

Valsts nozīmes arhitektūras pieminekļi:

* Zosnas muižas kungu māja
* Zosnas muižas apbūve
* Lūznavas muižas parks
* Lūznavas muižas klēts
* Lūznavas muižas kungu māja (Jaunā pils)
* Lūznavas (Glužņevas) muižas apbūve

Valsts nozīmes arheoloģijas piemineklis - Višķeru senkapi.

### Apskates objekti
thumb|260px|Ismeru vecticībnieku draudzes dievnams
Pagastā ir vairāki apskates objekti. Tie ir:
# Lūznavas muiža
# Zosnas muiža
# Zosnas katoļu baznīca
# Ismeru vecticībnieku baznīca

## Iedzīvotāji
Pagastā apmēram 60% iedzīvotāju ir latvieši, bet 40% krievi, pārsvarā vecticībnieki.

### Iedzīvotāju skaita izmaiņas
Esošajās robežās, pēc CSP un OSP datiem.

1897. gadā ieskaitot 650 vecticībniekus.

### Apdzīvotās vietas
Astiki, Dupini, Grumuži, Gudeļi, Harčenki, Ismeri, Kivleņi, Ļadi, **[[Lūznava]]**, Maiziki, Markovka, Mostovaja, Pustoška, Pušbāri, Rabskova, Regži, Rubčinska, Rutki, Serpovka, Skradeļi, Soboļi, Stilbi, Turčāni, Ūzuliški, Veczosna, Vertukšne (Vertukšņa), Višķeri un Zosna

### Reliģija
Pagastā atrodas Ismeru vecticībnieku draudzes dievnams, kā arī Zosnas Svētā Erceņģeļa Miķeļa Romas katoļu baznīca, kas atrodas Zosnas muižas apbūves teritorijā. Tā tika celta 1800. gadā, pārbūvēta 1825. gadā. Baznīcā atrodas slavena altārglezna "Madonna ar bērnu" un krucifikss, kas ir vēl vecāks, nekā pati baznīca.

## Saimniecība
### Transports

## Izglītība un kultūra

## Atsauces
Gundars Valdmanis

**Gundars Valdmanis** (1940—2005) bija administratīvais un finanšu darbinieks, Latvijas politiķis, 6. Saeimas deputāts, tautas kopas "Brīvība" dibinātājs.

## Dzīvesgājums
Dzimis 1940. gadā Rīgā latviešu politiķa Alfrēda Valdmaņa ģimenē, viņa tēvs pēc pārcelšanās uz Kanādu strādāja par Ņūfaundlendas ekonomikas attīstības ģenerāldirektoru.
Viņš mācījās Bišepa koledžas internātskolā, 1956. gadā pabeidza Monreālas sešgadīgo latviešu sestdienas skolu, 1961. gadā Makgila Universitāti Monreālā, kļūstot par fizikas un matemātikas bakalauru. 1975. gadā Makgila Universitātē ieguva uzņēmumu vadības maģistra grādu.
Strādāja *Pratt & Whitney Canada* (1961—1975), *Aluminium Company of Canada* (1975—1979), *Federal Business Developpment Bank* (1979—1987) un *Lafferty, Haarwood & Co* (1987).
Bija arī *James Bay Cree* Amerikas pamatiedzīvotāju (Džeimsa līča krī kopienas) konsultants, strādāja uzņēmumā *Targa International Hong Kong* Ķīnā.

1991. gadā atgriezās Latvijā, konsultēja Latvijas valdību ekonomiskos jautājumos, bija Latvijas Hipotēku un Zemes bankas pagaidu vadītājs. 1995. gada septembrī no Vienības partijas saraksta ievēlēts 6. Saeimā. Kļuva slavens ar kaismīgām un tiešām runām, vairākkārtīgi ar speciālu Saeimas balsojumu ticis izslēgts no Saeimas sēdēm. Plašsaziņas līdzekļos pārsvarā izsmiets, attēlots kā nenopietns cilvēks, kurš nāk uz Saeimas sēdēm šortos, mīl iedzert un tukši pabļaustīties. Piemēram, avīze "Rītdiena" rakstīja: "Pirms diviem gadiem Buzajevs sacēla tādu trādirīdi, ka uz sešām sēdēm tika diskvalificēts. Pirms viņa līdzīgu varoņdarbu bija paveicis vienīgi leģendārais Tālavas tauru īsbiksis Gunārs Valdmanis".

Dibināja deputātu grupu "Tālavas sardze" un tautas kopu "Brīvība". Deputātu grupa drīz izjuka, bet tautas kopa "Brīvība" 7. Saeimas vēlēšanās nepārvarēja 5% barjeru. Kandidēja 8. Saeimas vēlēšanās no Sociāldemokrātiskās labklājības partijas saraksta, netika ievēlēts. Gundars Valdmanis nomira Rīgā 2005. gada 1. janvārī 64 gadu vecumā.

## Autobiogrāfija
2000. gadā par saviem līdzekļiem izdeva autobiogrāfisku grāmatu Starp dzirnakmeņiem, grāmata tika izdota arī krievu valodā (*Жернова*).
Grāmata dod ieskatu arī specdienestu darbības mērogā un metodēs. Ir aprakstītas gan laulāto pavedināšanas metode, gan CIP drošības garantēšanas metode, autors pastāsta, kā viņu mēģināja vervēt un kāda nelietība viņam bija jādara kā piekrišana sadarboties.

## Atsauces

## Ārējās saites
* "Starp dzirnakmeņiem"
* Gundara Valdmaņa lapa Saeimas mājaslapā
Need for Speed: Underground

**Need for Speed: Underground** (saīsinājumā — **NFSU**) ir septītā spēle Need for Speed videospēļu sērijā. To izstrādāja EA Black Box un 2023. gadā publicēja Electronic Arts. Pirms spēles iznākšanas tika solīts, ka spēle būs līdzīga filmai "Ātrs un bez žēlastības", ar mašīnu tūningu un nelegālām ielu sacensībām.

Spēlē var izvēlēties veidot karjeru. Vēl var atrasties garāžā, kur var izmainīt visu mašīnu, sākot ar uzlīmēm un beidzot ar jauniem motoriem. Visas spēles sacensības notiek naktī, izdomātā pilsētā ar nosaukumu *Olimpic city*. Spēle bija populāra un tai arī ir turpinājums Need for Speed: Underground 2.

## Sacensību tipi
### Apļa sacensības
Apļa sacensības ir standarta sacensības, kurās var piedalīties līdz četriem braucējiem. Spēlētājam ir jābrauc pa apli vismaz divas reizes. Šis sacensību tips arī ir izplatītākais šajā spēlē. Šāda veida sacensības līdz šim ir bijušas visās "Need for Speed" sērijas spēlēs.

### Izslēgšanas sacensības
Tās ir attīstītas apļa sacensības. Katrā aplī pēdējais braucējs tiek izmests, līdz paliek tikai viens braucējs. Underground lielākais apļu skaits, kas ir iespējams šajā tipā, ir trīs apļi. Šādas sacensības ir bijušas vairākās iepriekš izdotās sērijas spēlēs.

### Sprints
Parasti šīs sacensības ir īsākas nekā apļa sacensības (to maksimālais garums ir astoņi kilometri). Spēlētājam ir doti kontrolpunkti, kuriem jāizbrauc cauri. Pirmais, kurš šķērso finiša līniju, ir uzvarētājs.Ir arī īpašas sacensības, kur braukšanai no starta līdz finišam ir dots ierobežots laika sprīdis, turklāt piedalās tikai spēlētājs.Ja spēlētājs iekļaujas laikā, viņš saņem unikālu detaļu.

### Drifts
Drifts ir jauns sacensību tips "Need for Speed" sērijā. Spēlētājam ir doti vairāki apļi, lai driftojot savāktu nepieciešamo punktu skaitu un iegūtu pirmo vietu.Ja spēlētājs ietriecas šķērslī, punktus neieskaita. Šīs ir vienīgās sacensības, kurās laiks nevar beigties.

### Dragreiss
Spēlētājam jāsacenšas ar vienu līdz trim pretiniekiem. Ir jābrauc pa garu ceļa posmu bez līkumiem. Pirmais, kurš sasniedz finiša līniju, uzvar. Šis ir vienīgais sacensību tips, kur spēlētājam nav ļauts braukt ar automātisko ātrumkārbu, tāpēc spēlētājam ir jāpārslēdz ātrums. To nedarot, var neizturēt automašīnas dzinējs. Šis sacīkšu veids parādījās arī citās "Need for speed" daļās.

## Ārējās saites
* Oficiālā mājaslapa
Svinoujsces bāka

thumb|right|200px|Svinoujsces bāka (2013) 
**Svinoujsces bāka** () atrodas Polijā, Rietumpomožes vojevodistē, Svinoujscē , Baltijas jūras krastā. Tā ir augstākā Polijas bāka, kā arī augstākā bāka Baltijas jūras piekrastē. 
__TOC__
## Vēsture
Bāka šajā vietā atrodas kopš 1857. gada. Dažādos laikos šeit bijušas dažādas celtnes navigācijas atvieglošanai. 1805. gadā šeit bija uzstādīta ugunszīme, kuru veidoja koka latas un spoguļu sistēma uz mola. 1828. gadā to nomainīja 13 m augsta metāla konstrukcija ar signāluguni. 1854. gadā sāka būvēt pašreizējo bāku. Celtniecība ilga trīs gadus un 1857. gada 1. decembrī bākā tika iedegta uguns. Sākotnēji bākā bija uzstādīts Frenela I klases gaismas aparāts ar četriem eļļas lampu degļiem. Lampas darbojās ar rapšu eļļu. Gaismas signāls bija redzams 24 jūras jūdžu attālumā. 1920. gados eļļas lampas nomainīja ar elektriskajām spuldzēm. Gaismas mirgošanu panāca ar stroboskopa aparāta palīdzību. Tas sastāvēja no četrām rotējošām plātnēm, kuras darbināja pulksteņmehānisms. Mūsdienās pulksteņmehānismu nomainījis elektromotors.

## Raksturojums
Bākas augstums ir 64,8 m. Bāku veido apaļš ķieģeļu tornis ar galeriju un laternu. Tornis balstās uz astoņstūrainas pamatnes, uz kuras arī ir galerija. Laterna ir melnā krāsā. Gaismas elements atrodas 68 m virs jūras līmeņa. Gaismas iekārtu veido Frenela I klases aparāts ar 4200 W spuldzi maiņas iekārtā. Ja spuldze izdeg, automātiski ieslēdzas rezerves spuldze. Gaisma balta un sarkana, atkarībā no virziena (4 s deg, 1 s pārtraukums). Gaismas signāls redzams 25 jūras jūdžu attālumā. Bāka darbojas visu gadu, diennakts tumšajā laikā.

## Ārējās saites
* Lovers of lighthouses association
Sanderss

**Sanderss** var būt:
* Aeriks Sanderss (*Aerick Sanders*) — amerikāņu basketbolists (1982);
* Bērnijs Sanderss (*Bernie Sanders*) — amerikāņu politiķis (1941);
* Džordžs Sanderss (*George Sanders*) — britu aktieris un dziedātājs (1906—1972).

## Skatīt arī
* Sanders
* Zanders
HMTD

**HMTD** (heksametilēntriperoksīda diamīns, C6H12O6N2) ir balta, kristāliska viela. Tā ir viena no stabilākajām peroksīdu bāzētajām sprāgstvielām. Šo savienojumu pirmoreiz ieguva 1885. gadā un tajos laikos tā bija relatīvi stabila detonatoru sprāgstviela, salīdzinot ar citām tajā laikā pieejamajām vielām (dzīvsudraba fulmināts). Šī viela bija arī relatīvi lēta un viegli iegūstama, tāpēc 19. gs beigās to kādu laiku lietoja detonatoriem. Vēlāk šādām vajadzībām tika atklātas vēl stabilākas sprāgstvielas (tetrils).

Mūsdienās HMTD lieto galvenokārt teroristi un citi lietotāji, kam nekas labāks nav pieejams. HMTD var iegūt no relatīvi viegli pieejamām izejvielām. Tāpat kā citi organiskie peroksīdi, HMTD ir nestabils savienojums (sprāgstviela), kas ir jutīgs pret triecienu, berzi un karstumu. Šo iemeslu dēļ HMTD ražošana ir bīstama. HMTD arī reaģē ar lielāko daļu metālu (alumīniju, varu, misiņu, cinku, antimonu, dzelzi un svinu ), veidojot ārkārtīgi nestabilus sāļus. Ķīmiski tīrs (skābes nesaturošs) HMTD ir visai stabils un, atšķirībā no acetona peroksīda, nesublimējas.

## Iegūšana
HMTD var iegūt, ūdeņraža peroksīdam reaģējot ar urotropīnu skābes katalizatora klātienē. Lielākajā daļā recepšu par katalizatoru lieto citronskābi vai fosforskābi. Sērskābi lietot nedrīkst, jo HMTD hidrolizējās.

## Atsauces
Lapsiņa

**Lapsiņa** ir blāvs zvaigznājs, kuru 17. gadsimtā ieviesa Jans Hevēlijs. 1967. gadā šajā zvaigznājā tika atklāts pirmais pulsārs.

## Ārējās saites
Lauva (zvaigznājs)

**Lauvas** zvaigznājs sastāv no vairākām spožām zvaigznēm un to ir viegli pamanīt debesīs. Lauva ir viens no 12 zodiaka zvaigznājiem. Tajā atrodamas arī vairākas galaktikas.

## Ārējās saites
Leņķmērs (zvaigznājs)

**Leņķmēra** zvaigznāju 17. gadsimtā izveidoja Nikolā Lakaijs. Tajā nav spožu zvaigžņu, taču zvaigznājā atrodas vairāki interesanti kosmosa objekti, jo to šķērso Piena Ceļš.

## Ārējās saites